**E L Ő T E R J E S Z T É S**

Kardoskút Község Önkormányzatának Képviselő-testülete

2022. február 25. napi rendes ülésére

**Száma:** 15. sz. napirendi pont

**Tárgy:** Egyebek – Bál szervezése

**Előadó:** Varga Pál polgármester

**Előterjesztés tartalma:** határozat-tervezet, kérelem

**Szavazás módja:** egyszerű többség

**Az előterjesztés előkészítésében közreműködnek:** Bánfiné Radics Vivien kirendeltség-vezető

**Tisztelt Képviselő-testület!**

A Művelődési Ház és Községi Könyvtár, mint közösségi színtér Használati szabályzata (a továbbiakban: Szabályzat) 7.2. pontja értelmében díjköteles a teremhasználat magánszemélyek részére, az általuk szervezett magáncélú rendezvények megtartására, melynek díjait és kedvezményeit a Szabályzat 1. sz. melléklete tartalmazza. A közösségi színtér helyiség/helyszín használatára vonatkozó megállapodás megkötésére az Önkormányzat képviseletében a polgármester jogosult.

A fentiek alapján az előterjesztés mellékletét képező kérelemmel fordult Simora Jánosné 5945 Kardoskút, Arany J. u. 12. szám alatti lakos, mint szervező az Önkormányzat felé, tekintve, hogy 2022. március 12. napján bált szeretnének szervezni, melynek kiadásokkal csökkentett bevételét közösségi célokra kívánják fordítani, ezért kérik a helyszín ingyenes használatba adását.

Kérem a Tisztelt Képviselő-testületet, hogy a kérelmet megvitatni és a döntést meghozni szíveskedjenek!

Kelt: Kardoskút, 2022. 02. 19.

Varga Pál

polgármester

**HATÁROZATI JAVASLAT**

Kardoskút Község Önkormányzatának Képviselő-testülete úgy dönt, hogy

1. a Móra Ferenc Művelődési Ház nagytermét és kiszolgáló helyiségeit Simora Jánosné 5945 Kardoskút, Arany János utca 12. szám alatti lakos, mint szervező részére térítésmentesen biztosítja 2022. március 12. napjára határozott időtartamra, „Bál” megrendezése céljából.
2. Felhatalmazza Varga Pál polgármestert a szerződés megkötésére.

Felelős: dr. Lipták Péter jegyző / HVI vezető

Határidő: 2022. március 15.

Kelt: Kardoskút, 2022. 02. 19.

Varga Pál

polgármester